**Static**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

plin de uimire

privea

perfecțiunea femeii

gândurile se loveau

de o pietate necunoscută până acum

renegată cu un fel de ură involuntară

se ascundea

în tremurul degetelor

o teamă ciudată

sau poate o emoție

privirile pipăiau cu sfială

formele voluptoase

alunecau pe coapsele arcuite

zăbovind îndelung pe gleznele fine

un freamăt surd răzbătea din ființa lui

inocența aceasta nativă a contemplării

îl domina pentru prima oară

redefinindu-l ca descendent al universului

rătăcit până acum într-un colaps afectiv

sentimentele își întindeau brațele

prin cavernele osoase

prin venele moi

sfâșiind tot în trecerea lor

nebună de acaparare

femeia zâmbea

Adina V.

16.12.2017